CELEX: 62016TN0238
Language: da
Date: 2016-05-17 00:00:00
Title: Sag T-238/16: Sag anlagt den 17. maj 2016 – Clean Sky 2 Joint Undertaking mod Scouring Environnement

18.7.2016   
            
            
               DA
            
            
               Den Europæiske Unions Tidende
            
            
               C 260/44
            
         Sag anlagt den 17. maj 2016 – Clean Sky 2 Joint Undertaking mod Scouring Environnement
   (Sag T-238/16)
   (2016/C 260/55)
   Processprog: engelsk
   
      Parter
   
   
      Sagsøger: Clean Sky 2 Joint Undertaking (CSJU) (ved B. Mastantuono, som befuldmægtiget, bistået af advokat M. Velardo)
   
      Sagsøgt: Scouring Environnement SARL (Tauriac, Frankrig)
   
      Sagsøgerens påstande
   
   
               —
            
            
               Sagsøgte tilpligtes at betale CSJU et beløb på 60 000,00 EUR i forbindelse med tilskudsaftale nr. 287071 »BiMed – Bicarbonate media blasting for paint-varnish removal and dry surface treatment« med tillæg af et beløb på 3 600,00 EUR som morarenter beregnet med en sats på 3,65 % for perioden fra den 12. september 2014 til den 3. maj 2016.
            
         
               —
            
            
               Scouring Environnement SARL tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat følgende anbringender.
   Sagsøgeren har gjort gældende, at sagsøgte har brudt sine kontraktuelle forpligtelser ved at undlade at indsende de i henhold til tilskudsaftalens artikel 3 og artikel II.2, stk. 3 og artikel II.4 i bilag II til tilskudsaftalen påkrævede rapporter, regnskaber og resultater for periode 1. Som følge deraf ophævede sagsøgeren tilskudsaftalen på grundlag af artikel II.38 i bilag II til tilskudsaftalen og udstedte en debetnota for den forfinansiering på 60 000,00 EUR, som allerede var blevet udbetalt til koordinatoren i overensstemmelse med tilskudsaftalens bestemmelser. Sagsøgeren udstedte således en debetnota for tilbagebetaling af forfinansieringen, som forsat er sagsøgerens ejendom indtil endelig betaling.
   De faktiske omstændigheder, der ligger til grund for Scouring Environnement SARL’s forpligtelser som koordinator, er i vidt omfang uomtvistede i den foreliggende sag, da sagsøgte ikke har gjort indsigelse vedrørende omstændighederne ved ophævelsen og beregningen af det beløb, der søges tilbagebetalt til sagsøgeren.
   Som følge deraf er sagsøgeren berettiget til at søge tilbagebetaling af det beløb, der blev betalt til sagsøgeren som forfinansiering, med tillæg af morarenter.